
Ministru kabineta sēdes protokollēmums

Rīkojuma projekts "Par Zāļu valsts aģentūras 2026. gada budžeta apstiprināšanu"

· 1. Pieņemt iesniegto rīkojuma projektu.
· 2. Valsts kancelejai sagatavot rīkojuma projektu parakstīšanai.
· 3. Konceptuāli atbalstīt, ka Veselības ministrijas pārraudzībā esošās budžeta nefinansētas iestādes – Zāļu valsts aģentūras neizmantotais 2025. gada maksas pakalpojumu līdzekļu atlikums uz 2026. gada 1. janvāri 246 599 euro apmērā novirzāms šādām Veselības ministrijas budžeta apakšprogrammām/programmām:
· 3.1. 171 179 euro apmērā uz valsts budžeta apakšprogrammu 39.06.00 “Tiesu medicīniskā ekspertīze” Veselības ministrijai (Valsts tiesu medicīnas ekspertīzes centram), lai nodrošinātu Valsts tiesu medicīnas ekspertīzes centra darbības nepārtrauktību.
· 3.2. 75 420 euro apmērā uz valsts budžeta programmas 97.00.00 “Nozaru vadība un politikas plānošana”, lai nodrošinātu vienotās dokumentu vadības sistēmas "Namejs" uzturēšanu un vienotās dokumentu vadības sistēmas "Namejs" un Zāļu valsts aģentūras informācijas sistēmas integrācijas uzturēšanu.
· 4. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas palielināšanai atbilstoši šā protokollēmuma 3. punktam.
· 5. Finanšu ministram normatīvajos aktos noteiktajā kārtībā, informējot Saeimu, palielināt Veselības ministrijai likumā “Par valsts budžetu 2026. gadam un budžeta ietvaru 2026., 2027. un 2028. gadam” noteikto apropriāciju.

